অভিজাত এই বহুতলে একটি ফ্ল্যাটের বাসিন্দা সত্রাজিত দাস। অভিযোগ, রোজ রাতেই তাঁর ফ্ল্যাটে বসত নাচগানের আসর। শুক্রবার ছিল সত্রাজিতের জন্মদিন। সেই উপলক্ষ্যে ওই ফ্ল্যাটে আয়োজন করা হয় পার্টির।  জড়ো হয়েছিলেন জনা ত্রিশেক তরুণ-তরুণী। পার্টিতে গভীর রাত পর্যন্ত সজোরে গান বাজানো হচ্ছিল। এর প্রতিবাদ করেন এক প্রতিবেশী। এরপরেই ওই প্রতিবেশীকে মারধর করেন সত্রাজিত ও তার সঙ্গীরা। আক্রান্ত প্রতিবেশী খবর দেন পুলিসে। খবর পেয়ে লেক থানার পুলিস ঘটনাস্থলে হাজির হলে তাদের ওপরও চড়াও হন সত্রাজিত ওতার বন্ধুরা। মারধর করা হয় পুলিসকর্মীদের। পুলিসের ওপর চড়াও হন এক তরুণীও। এরপরেই ওই ফ্ল্যাট থেকে তিন মহিলাসহ মোট এগারো জনকে গ্রেফতার করা হয়। আজ আদালতে তোলা হলে পুলিসকে মারধরের অভিযোগে ধৃত এক তরুণীর তিন দিনের জেল হেফাজতের নির্দেশ দেন বিচারক। বাকি দশজনের জামিন মঞ্জুর করেছেন তিনি।